CELEX: 32022D0087
Language: mt
Date: 2022-01-17 00:00:00
Title: Deċiżjoni tal-Kunsill (UE) 2022/87 tas-17 ta’ Jannar 2022 li taħtar erba’ membri, proposti mir-Repubblika Taljana, fil-Kumitat tar-Reġjuni

21.1.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 14/21
               
            
         DEĊIŻJONI TAL-KUNSILL (UE) 2022/87
         tas-17 ta’ Jannar 2022
         li taħtar erba’ membri, proposti mir-Repubblika Taljana, fil-Kumitat tar-Reġjuni
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
         Wara li kkunsidra d-Deċiżjoni tal-Kunsill (UE) 2019/852 tal-21 ta’ Mejju 2019 li tiddetermina l-kompożizzjoni tal-Kumitat tar-Reġjuni (1),
         Wara li kkunsidra l-proposta tal-Gvern Taljan,
         Billi:
         
                     (1)
                  
                  
                     Skont l-Artikolu 300(3) tat-Trattat, il-Kumitat tar-Reġjuni għandu jkun kompost minn rappreżentanti tal-korpi reġjonali u lokali, li jew ikollhom mandat elettorali ta’ awtorità reġjonali jew lokali jew ikunu politikament responsabbli quddiem assemblea eletta.
                  
               
                     (2)
                  
                  
                     Fl-10 ta’ Diċembru 2019, il-Kunsill adotta d-Deċiżjoni (UE) 2019/2157 (2), li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2020 sal-25 ta’ Jannar 2025.
                  
               
                     (3)
                  
                  
                     Konsegwentement għar-riżenja tas-Sur Matteo Luigi BIANCHI u t-tmiem tal-mandati nazzjonali li abbażi tiegħu ġew proposti għall-ħatra s-Sa Arianna Maria CENSI, is-Sur Virginio MEROLA u s-Sa Virginia RAGGI saru vakanti s-siġġijiet ta’ erba’ membri fil-Kumitat tar-Reġjuni.
                  
               
                     (4)
                  
                  
                     Il-Gvern Taljan ippropona lir-rappreżentanti li ġejjin ta’ korpi lokali li għandhom mandat elettorali ta’ awtorità lokali ġdid bħala membri fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025: Matteo Luigi BIANCHI, Consigliere del Comune di Varese (Membru tal-Assemblea Lokali ta’ Varese), is-Sa Arianna Maria CENSI, Assessore del Comune di Milano (Membru tal-Eżekuttiv Lokali ta’ Milan) u s-Sa Virginia RAGGI, Consigliere del Comune di Roma (Membru tal-Assemblea Lokali ta’ Ruma).
                  
               
                     (5)
                  
                  
                     Il-Gvern Taljan ippropona lis-Sur Dario NARDELLA, rappreżentant ta’ korp lokali li għandu mandat elettorali ta’ awtorità lokali sal-25 ta’ Mejju 2024, Sindaco del Comune di Firenze (Sindku ta’ Firenze), bħala membru fil-Kumitat tar-Reġjuni sa dik id-data.
                  
               ADOTTA DIN ID-DEĊIŻJONI:
         
            Artikolu 1
            Ir-rappreżentanti li ġejjin ta’ korpi lokali li għandhom mandat elettorali huma b’dan maħtura bħala membri fil-Kumitat tar-Reġjuni:
            
                        —
                     
                     
                        Is-Sur Matteo Luigi BIANCHI, Consigliere del Comune di Varese (Membru tal-Assemblea Lokali ta’ Varese), għall-bqija tal-mandat attwali, li jintemm fil-25 ta’ Jannar 2025,
                     
                  
                        —
                     
                     
                        Is-Sa Arianna Maria CENSI, Assessore del Comune di Milano (Membru tal-Eżekuttiv Lokali ta’ Milan), għall-bqija tal-mandat attwali, li jintemm fil-25 ta’ Jannar 2025,
                     
                  
                        —
                     
                     
                        Is-Sur Dario NARDELLA, Sindaco del Comune di Firenze (Sindku ta’ Firenze) sal-25 ta’ Mejju 2024,
                     
                  
                        —
                     
                     
                        Is-Sa Virginia RAGGI, Consigliere del Comune di Roma (Membru tal-Assemblea Lokali ta’ Ruma), għall-bqija tal-mandat attwali, li jintemm fil-25 ta’ Jannar 2025.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, is-17 ta’ Jannar 2022.
            
               
                  Għall-Kunsill
               
               
                  Il-President
               
               J. DENORMANDIE
            
         
         
            (1)  ĠU L 139, 27.5.2019, p. 13.
         
            (2)  Id-Deċiżjoni tal-Kunsill (UE) 2019/2157 tal-10 ta’ Diċembru 2019 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2020 sal-25 ta’ Jannar 2025 (ĠU L 327, 17.12.2019, p. 78).